εκπαιδευτικη+τεχνολογια

Εκπαιδευτική τεχνολογία
Ο όρος **εκπαιδευτική τεχνολογία** χρησιµοποιείται για να χαρακτηρίσει την ορθολογική θέσπιση και χρήση µιας ή περισσότερων τεχνολογιών µε σκοπό την απόκτηση ενός εκπαιδευτικού αποτελέσµατος. Χαρακτηρίζει επίσης το λόγο, τις αξίες και τα υποτιθέµενα ή πραγµατικά αποτελέσµατα που αντιστοιχούν σε αυτές τις πρακτικές. Kατά την εισαγωγή των νέων τεχνολογιών και της πληροφορικής στην πρωτοβάθµια και τη δευτεροβάθµια εκπαίδευση, µπορούµε να διακρίνουµε τρία σηµαντικά στάδια ή φάσεις εισαγωγής:
 * την πληροφορική προσέγγιση (1970–1980),
 * το µέσο – αντικείµενο εκπαίδευσης (1980–1989)
 * τις τεχνολογίες ως µέσο (µετά το 1990)

Πρόδροµος όλων των παραπάνω φάσεων µπορεί να χαρακτηριστεί µια ολόκληρη περίοδος της εκπαιδευτικής τεχνολογίας που στηρίζεται στην προσπάθεια εισαγωγής και ένταξης των διαφόρων µέσων (mediα) και τεχνολογιών (πριν από το 1970) στην εκπαίδευση [Baron & Bruillard, 1996]. Eίναι αδιαµφισβήτητο γεγονός ότι η τεχνολογική πραγµατικότητα (υλικό, κόστος, υπολογιστική δύναµη, διάδοση) της πληροφορικής, των τηλεπικοινωνιών και των οπτικοακουστικών µέσων εξελίσσεται ραγδαία τα τελευταία χρόνια και επηρεάζει αναπόφευκτα τις αντιλήψεις που σχηµατίζονται για τη θέση τους στην εκπαιδευτική πράξη.